lv en lv de nl lv lv sl lv en de nl lv lv lv lv de es lv lv lv lv lv lv lv lv sk lv lv lv lv lv lv lv es lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv hbs_lat lt lv lv lv lv lv lv eu lv en
Kā izrauties no rutīnas seksa dzīvē: attiecību speciālista ieteikumi | Mammamuntetiem.lv
Jaunākie raksti Ziņas Grūtniecība Bērns Ģimene un attiecības Māja un dārzs Skaistums un veselība Svētki Receptes Viedokļi Žurnāli Video Tēva diena Viedā māja
Raksta saturs nav piemērots auditorijai, kas jaunāka par 18 gadu vecumu.
Lai sekss kļūtu aizraujošāks un interesantāks, ir vērts apdomāt ne tikai to, kā atsvaidzināt aktivitātes starp palagiem, bet arī to, kā dažādot kopā pavadīto laiku. Konsultē attiecību konsultants Arturs Šulcs.
Pastāv uzskats, ka randiņiem jābūt romantiskiem, taču pastāvīgās un ilgstošās attiecībās romantikai nereti jau labu laiku kā izbeidzies derīguma termiņš. Būt seksuāli radošiem ir viens no galvenajiem veiksmīgu attiecību priekšnoteikumiem, tāpēc ir vērts laiku pa laikam ieplānot īpašu randiņu (lasi — pārsteidzošu erotisku piedzīvojumu) arī tad, ja kopā pavadītos gadus vairs neskaitāt.
No šodienas bērni un jaunieši saņems bezmaksas augļus un pienu
Ikdienas rūpes posta attiecības. Vai vajag mīlēties, ja negribas?
“Ikvienam būs jāmaina savi paradumi.” Speciāliste iesaka, kā pārdzīvot šo dārgo ziemu
Pikanti: privāta deja striptīza klubā
Jūs varat kopā doties uz striptīza klubu un pasūtīt privāto deju tieši jums. Šāds randiņš neprasa īpašu piepūli vai izdomu — tik vien kā atrast labu klubu, kur piedāvā kvalitatīvu striptīzu. Jo lielāks klubs, jo vairāk dejotāju un labāks šovs. Kaislīga deja īpaši jums striptīza kluba pikantajā gaisotnē var kļūt par ļoti erotisku piedzīvojumu. Kopā iespējams doties arī uz intīmpreču veikalu, lai noskatītos kādu erotisku filmu, bet ārzemju ceļojuma ietvaros, piemēram, Amsterdamā, iespējams aplūkot pat porno šovu „dzīvajā”. Jāsaka gan, ka lielākoties šādi šovi vairāk orientēti uz vīriešu auditoriju un sievietei ar aizspriedumiem pret pornogrāfiju visticamāk nepatiks.
Barojiet viens otru ar pirkstiem vai uzklājiet paši sevi kā galdu, izģērbjoties un stratēģiski pareizajās vietās izkārtojot uz sevis ēdienu.
Uzbudinoši: eksperimenti ar garšu un smaržu
Romantiskākai noskaņai KOPĀ pagatavojiet seksīgas vakariņas, kuru laikā baudiet arī dažādus afrodiziakus — ēdienus, kas paaugstina tonusu un veicina seksualitāti. Ēdienkartē var būt šampanietis, austeres, avokado, sparģeļi un citi fallu simbolizējoši ēdieni. Barojiet viens otru ar pirkstiem vai uzklājiet paši sevi kā galdu, izģērbjoties un stratēģiski pareizajās vietās izkārtojot uz sevis ēdienu. Ja neuzbudina iespēja nošķiesties ar ko sāļu, izmantojiet viens otra augumu kā deserta šķīvi. Te lieliski noder šokolādes mērce, zemenes, melone un putukrējums. Sekss un ēdiens allaž iet roku rokā, jo abi saistīti ar maņām: garšu, tekstūru un smaržu.
Arī seksologs Arturs Šulcs atzīst, ka maņām seksā ir liela nozīme. „Pāris var kopā izmēģināt dažādu smaržu ziepes, pie stenda smaržot dažādas kafijas, tējas un garšvielas, atraisot sevī īpašas sajūtas. Izdzerot vakarā pienu ar kanēli, āda tiks piesātināta ar kanēļa smaržu.” Seksologs iesaka izbaudīt vienam otra dabisko smaržu, bez ziepēm un dezodorantiem. „Kaisles sviedri smaržo pavisam citādāk nekā netīrības sviedri. Šos sviedrus cilvēkiem pat patīk nolaizīt!”
Ir jau forši līdz pusnaktij spēlēt Katanas ieceļotājus un Monopolu, bet dažreiz vajag uzspēlēt arī kādu seksa spēli. Diemžēl par lieliskām seksa spēlēm latviešu valodā ražotāji nav parūpējušies, taču ir dažas universālas spēles, kas aktualitāti nezaudē nekad. Piemēram, iecienītā kāršu spēle kombinācijā ar izģērbšanos. Interneta veikalos pieejamas dažādas seksa spēles, piemēram, kārtis (www.annsummers.com, Sexual Position Cards) ar dažādām seksa pozām, metamie kauliņi jautrai un neķītrai priekšspēlei (www.annsummers.com, Sexy Dice) un pat dažādas galda spēles. Kā vienu no interesantākajām spēlēm, kas ieguvusi arī Pieaugušo spēļu Gada balvu, varam minēt spēli Monogamy (www.annsummers.com, Monogamy Game), ko var spēlēt jebkurā attiecību posmā, lai labāk iepazītu viens otra seksualitāti. Savukārt izmēģināt jaunas pozas un satuvināties vēl vairāk var ar spēles Kama Sutra Game (www.amazon.com, The Kama Sutra Board Game) palīdzību. Erotiskās spēles nopērkamas arī Latvijas interneta veikalos, tiesa, arī šeit tās pieejamas tikai angļu valodā.
Ir jau forši līdz pusnaktij spēlēt Katanas ieceļotājus un Monopolu, bet dažreiz vajag uzspēlēt arī kādu seksa spēli. Diemžēl par lieliskām seksa spēlēm latviešu valodā ražotāji nav parūpējušies, taču ir dažas universālas spēles, kas aktualitāti nezaudē nekad.
Ar papildspēkiem: seksa rotaļlietas
Daudzi pāri savu gultas dzīvi dažādo ar seksa rotaļlietu palīdzību. „Seksuālās gaumes ir atšķirīgas — vienam patīk, ka uzšauj pa dibenu, citam — ka viņu maigi glāsta ar spalvu slotiņu,” bilst seksologs. „Vajag testēt savas sajūtas un kopā iziet cauri visai sajūtu gammai: no maiguma līdz pat sāpju dimensijai. Jūs varat izmēģināt gan pletnīti, gan viens otru iepļaukāt.” Rotaļlietu piedāvājums ir tik plašs, ka izvēlēties grūti! Varat kopā doties uz intīmpreču veikalu un visu rūpīgi izpētīt klātienē (no pārdevējām nav ko kautrēties — tā ir viņu ikdiena!). Līdzīgi kā tūrē pa Vecrīgas krogiem un klubiem, šoreiz izpētiet galvaspilsētas intīmpreču veikalus. Vienlīdz ērti visu izpētīt un nopirkt ir interneta veikalā. Visbiežāk tirgotāji piedāvā iegādāties ne vien mantiņas, bet arī pikantu apakšveļu un aksesuārus kā ķermeņa maigai kairināšanai, tā pikantākām rotaļām. Pat, ja jūsu aktivitātes nevainagosies ar pirkumu, būsiet kopā izsmējušies, uzzinājuši šo to viens par otru („Vai tev patīk šis? Un kā ar šo?”) un noskaņojušies seksam. Starp citu, seksa rotaļlietas tīri labi var aizstāt arī dabā atrodamas lietas. Tā seksologs Šulcs iesaka izmēģināt gan pērienu ar lapu slotiņu, gan stibiņu vai pamatīgāku rīksti.
Pie dabas: kaila pelde
Izmēģiniet kopīgu peldi pēc pirts (vai tāpat vien), bet absolūti kaili. „Tā ir brīvība — kailiem skriet uz dīķi, mēnesim spīdot, lietum līstot, vai sniegam sniegot,” stāsta seksologs. Erotiskā atmosfēra tā vien rosinās uz „nedarbiem”. Vasarā ideāla priekšspēle būs pikniks uz segas. Pēc tam uz tās pašas segas varēsiet arī padraiskoties (ja vien nebūsit paguvuši to izdarīt jau ūdenī). Vienīgi jāuzmanās no nejaušiem garāmgājējiem un policistiem, jo tik pikantas publiskas vaļības kā sekss tomēr nav atļautas.
Ko iesākt ar nerealizētām vēlmēm
Pāris gadu gaitā seksā var izmēģināt teju visu, kas vienam vai otram pieņemams. Ko iesākt, kad viss, kam partneris piekrīt, jau ir izmēģināts, bet atsevišķas vēlmes palikušas nerealizētas? „Runāt!” viennozīmīgi bilst Arturs Šulcs. „Tam, kurš vēlas kaut ko izdarīt vai piedzīvot, nevajag no sava nodoma atteikties. To, kas patīk, vajag iesaistīt vērtībā — parādīt bildes, kur tas bijis jau senajās kultūrās, parādīt, kā tiek pielietotas vienas vai citas seksa rotaļlietas, parādīt video materiālus un tamlīdzīgi. Nevajag spiest ar varu, jo tas otrā nobloķē visas vēlmes. Jebkuru jaunu lietu vajag uzsākt pamazām, mazliet izmēģināt, pārrunāt savas izjūtas, un tikai tad iet tālāk. Nav nekā šausmīga vai kaitīga tajā, ka cilvēki izjūt vēlmi pēc spēcīgāka kairinājuma maiguma un sāpju, vai brīvības un sasaistīšanas dimensijās.”
Seksuālas fantāzijas ir gan vīriešiem, gan sievietēm. Vaicāts, vai nerealizētas vēlmes var pamudināt uz sānsoli, seksologs atbild ar kazahu sakāmvārdu: zirgu pie ūdens aizvest var arī mazs bērns, bet piespiest viņu padzerties nevar pat desmit vīri. „Partneriem nevajag vienam uz otru spiest, vajag rosināt, un runāt par savas seksualitātes īpatnībām vai fetišiem kā vērtību. Ja otrs vēlēsies izzināt un saprast, kāpēc tev kāda fantāzija patīk un kāpēc tev to gribas īstenot, viss būs kārtībā. Un otrādi — vajag izrunāt bailes un to, kāpēc otram kaut kas nepatīk. Par to vajag runāt kā kopīgu piedzīvojumu, ko abi var izbaudīt KOPĀ. Ja cilvēki ir pietiekami gudri, tas viss ir iespējams. Un vēl nepieciešama labā griba to darīt,” rezumē Arturs Šulcs.
Konsultēja Arturs Šulcs, attiecību konsultants, pārmaiņu treneris
Ukraina Video padomi Valsts atbalsts Zīdainis Atbild ginekologs Idejas vakariņām Iesnas Ķirbji Rudens
7 iespaidīgi skatu torņi, ko vērts apmeklēt rudenī
Energoresursu cenu ārkārtēja pieauguma samazinājuma atbalstam trīs dienās pieteiktas gandrīz 13 000 mājsaimniecības
Teātra trupa KVADRIFRONS aicina uz izrādi par jaunības maksimālismu un ambīcijām
Dārziņā nenodrošina bezmaksas pienu – vai vecāki paši var pieteikt programmai “Piens un augļi skolai”?
Covid-19 vakcīnu blakņu kompensācijās divos gadījumos izmaksās 152 290 eiro
Kā veidojas imunitāte un trīs balansēti soļi tās stiprināšanai
Ikdienas rūpes posta attiecības. Vai vajag mīlēties, ja negribas?
15 profesora Danilāna atziņas, kas mainīs jūsu dzīvi
“Ikvienam būs jāmaina savi paradumi.” Speciāliste iesaka, kā pārdzīvot šo dārgo ziemu
14. Saeimā iekļūst septiņi politiskie spēki, zināms Saeimas sastāvs
No šodienas bērni un jaunieši saņems bezmaksas augļus un pienu
Kad šogad būs skolēnu rudens un citi brīvlaiki
Mūsu mīlestībām nav atvaļinājumu vai brīvdienu
Saruna par pētījumu "Bērnu laimes ienaidnieki Latvijā" Latvijas Radio raidījumā "Ģimenes studija"
Inga Gorbunova: Kāpēc spītnieci nevajag savaldīt
Padevīgas kalponītes vai nepieejamas dāmas? Ko īsti vajag vīriešiem?
Vairāk rakstu no "Ģimene un attiecības"
Īpašas rūpes par mazuli!
Iemesli, kāpēc ir jāmazgā visas bēbīša drēbes, arī jaunas
Pazīmes, kas liecina, ka mazulim ir alerģiska reakcija uz veļas mazgāšanas līdzekli
Padomi alerģijas simptomu mazināšanai: pareiza mazgāšanas līdzekļu izvēle
© SIA Mammām un tētiem, 2022. Satura kopēšana un pārpublicēšana komerciālos nolūkos aizliegta.
All Copyright © SIA Mammām un tētiem. All rights reserved.